ଜୋହାନସବର୍ଗଠାରେ ଭାରତୀୟ ଗୋଷ୍ଠୀକୁ ପ୍ରଧାନମନ୍ତ୍ରୀଙ୍କ ସମ୍ବୋଧନ

ନମସ୍କାର, ଏଠାରେ ଉପସ୍ଥିତ ଥିବା ବିରାଟ ଜନ-ସମୁଦାୟ, ବିଭିନ୍ନ ରାଜନୈତିକ ଦଳର ନେତୃବୃନ୍ଦ, ଭାଇ ଓ ଭଉଣୀମାନେ, ସାନିବୋନାନି, ନମସ୍କାର, ୱଣକ୍କମ୍, କେମ୍ ଛୋ, ଦକ୍ଷିଣ ଆଫ୍ରିକା ଆସି ମୁଁ ଆନନ୍ଦିତ । ଆପଣମାନଙ୍କ ନିକଟକୁ ଆସିବା ମୋ ପାଇଁ ଖୁବ୍ ଆନନ୍ଦର କଥା । ଆପଣମାନେ ଅନେକ ଦୂର-ଦୂରାନ୍ତରୁ ମୋତେ ଆଶୀର୍ବାଦ କରିବା ପାଇଁ ଆସିଛନ୍ତି । ମୁଁ ଆପଣମାନଙ୍କୁ ଭେଟିବାର ସୌଭାଗ୍ୟ ପାଇଛି । ଜୋହାନସବର୍ଗ, ଡର୍ବାନ, ବ୍ଲୁମଫାଉଣ୍ଟେନ, କେପଟାଉନ, କିଛି ଲୋକ ତ ବୋତ୍ସ୍ୱାନା ଓ ଲେସୋତୋ ରୁ ଆସିଛନ୍ତି । ମୁଁ ଆପଣଙ୍କ ନିକଟରେ ବହୁତ କୃତଜ୍ଞ । ଆପଣମାନେ ନିଜ ନିଜ କାମରେ ଖୁବ୍ ବ୍ୟସ୍ତ ଥାଆନ୍ତି । ସମସ୍ତେ କିଛି ନା କିଛି ଦାୟୀତ୍ୱ ସହ ଜଡିତ ଲୋକ । ଆପଣମାନେ ଆଜି ମୋତେ ଭେଟିବା ପାଇଁ ସମୟ ବାହାର କଲେ, ସେଥିପାଇଁ ମୁଁ ଆପଣମାନଙ୍କୁ ଅନେକ ଅନେକ ଧନ୍ୟବାଦ ଅର୍ପଣ କରୁଛି । ମୋତେ ସ୍ନେହ ଏବଂ ଆଦର ସହ ସ୍ୱାଗତ କରିଥିବାରୁ ଆପଣମାନଙ୍କୁ ଧନ୍ୟବାଦ । ଆପଣମାନଙ୍କ ସ୍ନେହ ଏବଂ ଭଲ ପାଇବା ଏହି ମହାନ ଦେଶକୁ ମୋର ଗସ୍ତ ଆହୁରି ବିଶିଷ୍ଟ କରି ଦେଇଛି । ବିଶାଳ ଭାରତ ମହାସାଗର ସେପାରିରୁ ମୁଁ ମୋ ସହିତ 125 କୋଟି ଭାରତୀୟଙ୍କ ସାଦର ବନ୍ଧୁତ୍ୱ ଏବଂ ଶୁଭେଚ୍ଛା ଆଣିଛି । ମୋର ଯାତ୍ରା ଆରମ୍ଭ କରିବା ପୂର୍ବରୁ ମୁଁ ଆପଣମାନଙ୍କୁ ସମସ୍ତଙ୍କୁ ବ୍ୟକ୍ତିଗତ ଭାବରେ ଇ-ମେଲ ପଠାଇ ମୋର ଆଜିର ବକ୍ତବ୍ୟ ସମ୍ପର୍କରେ ଆପଣମାନଙ୍କ ଠାରୁ ମତାମତ ଏବଂ ପ୍ରସ୍ତାବ ଆହ୍ୱାନ କରିଥିଲି । ନରେନ୍ଦ୍ର ମୋଦୀ ଆପ୍ ରେ ମୁଁ ହଜାର ହଜାର ସଂଖ୍ୟାରେ ନୂଆ ନୂଆ ଏବଂ ଉପଯୋଗୀ ପ୍ରସ୍ତାବମାନ ପାଇଛି । ଏହି ପ୍ରସ୍ତାବଗୁଡିକ ଆଜି ମୋତେ ଆପଣମାନଙ୍କ ସହ କଥାବାର୍ତ୍ତା ହେବାରେ ସାହାଯ୍ୟ କରିଛି । ବନ୍ଧୁଗଣ, • ଆମେ ପରସ୍ପର ଠାରୁ ଦୂରରେ ରହିଥାଇ ପାରୁ • ଅଲଗା ଅଲଗା ଟାଇମ୍ ଜୋନ୍ ରେ ରହିଥାଇ ପାରୁ • ଅଲଗା ଅଲଗା ଗୋଲାର୍ଦ୍ଧ ରେ ରହିଥାଇ ପାରୁ • ଆମ ପୂର୍ବପୁରୁଷମାନେ ଇତିହାସରେ ବିଚ୍ଛିନ୍ନ ହୋଇଯାଇପାରିଥାନ୍ତି • ଆମ ଜାତୀୟତା ଭିନ୍ନ ହୋଇଥାଇପାରେ; ଏବଂ • ଆମେ ହୁଏତ ଭିନ୍ନ ଭିନ୍ନ କ୍ରିକେଟ ଟିମକୁ ସମର୍ଥନ କରୁଥାଉଁ କିନ୍ତୁ ଆମର ଅଭିନ୍ନ ସାଂସ୍କୃତିକ, ଧାର୍ମିକ ଏବଂ ଅଧ୍ୟାତ୍ମିକ ପରମ୍ପରା, ଉଭୟ ଆମ ମନ ଏବଂ ହୃଦୟରେ, ଆମକୁ ବାନ୍ଧିକରି ଓ ନିକଟତର କରି ରଖିଛି । ବନ୍ଧୁଗଣ, ଦିନକ ପରେ ଜୁଲାଇ 10 ତାରିଖ । ଆପଣମାନେ ଜାଣିଛନ୍ତି ଏହି ଦିନର ବିଶେଷତ୍ୱ କଣ । 1991 ରେ ଏହି ଦିନରେ ଦକ୍ଷିଣ ଆଫ୍ରିକା ର କ୍ରିକେଟ ଉପରୁ ଆନ୍ତର୍ଜାତିକ କଟକଣା ହଟିଥିଲା, ଏବଂ ଏହାର ମାତ୍ର କିଛି ମାସ ପରେ ଦକ୍ଷିଣ ଆଫ୍ରିକା ଦଳ ନିଜ ପ୍ରଥମ ମ୍ୟାଚ ଭାରତରେ ଖେଳିଥିଲେ । ଏବଂ ଇତିହାସର ଅନ୍ୟ ଏକ ଦିଗ ଦେଖନ୍ତୁ, ଯେଉଁ ଭାରତ ବର୍ଣ୍ଣ ବୈଷମ୍ୟବାଦ ଶାସନ ସମୟରେ ଦକ୍ଷିଣ ଆଫ୍ରିକାକୁ ବହିଷ୍କାର କରିଥିଲା, ସେହି ଭାରତ ବର୍ଣ୍ଣ ବୈଷମ୍ୟବାଦ ପରବର୍ତ୍ତୀ ସମୟରେ ଦକ୍ଷିଣ ଆଫ୍ରିକାକୁ ଆଦରି ନେବାରେ ପ୍ରଥମ ଦେଶ ହୋଇଥିଲା । ବନ୍ଧୁଗଣ, ଯେତେବେଳେ ଆପଣମାନଙ୍କୁ ଦେଖୁଛି, ମୋତେ ଆପଣମାନଙ୍କ ପୂର୍ବପୁରୁଷ ଏବଂ ସେମାନେ ସହିଥିବା କଷ୍ଟ କଥା ମନେ ପଡୁଛି । ତା ସଙ୍ଗେ ସଙ୍ଗେ ମନେପଡୁଛି ସେମାନଙ୍କ ବୀରତ୍ୱର କଥା । ଶହ ଶହ ବର୍ଷ ପୂର୍ବେ ଆମ ପୂର୍ବପୁରୁଷ ଦକ୍ଷିଣ ଆଫ୍ରିକାର ଅଜଣା ମୂଲକକୁ ଯାତ୍ରା କରିଥିଲେ । ସେମାନେ ଖୁବ କଷ୍ଟ ଏବଂ ଦାରିଦ୍ର୍ୟ ମଧ୍ୟରେ କାଳାତିପାତ କରୁଥିଲେ । ତଥାପି ସେସବୁ ସେମାନେ ସହି ଚାଲିଥିଲେ । ଅନେକ ଦଶନ୍ଧିର ଜାତିଆଣ ଭେଦଭାବ ଯୋଗୁ ପୃଥକ ହୋଇ ରହିବା ସତ୍ତ୍ୱେ, ସେମାନେ କେବଳ ତାଙ୍କ ସଂସ୍କୃତି, ପରମ୍ପରା ଏବଂ ଭାଷାକୁ ବଞ୍ଚେଇ ରଖିଲେ ତାହା ନୁହେଁ, ସେମାନେ ଏହାକୁ ଆହୁରି ସମୃଦ୍ଧ କଲେ । ଆଜି ହିନ୍ଦୀ, ତାମିଲ, ଗୁଜରାଟି, ଉର୍ଦ୍ଦୁ ଏବଂ ତେଲୁଗୁ ଦକ୍ଷିଣ ଆଫ୍ରିକାର ସାମାଜିକ ସୌନ୍ଦର୍ଯ୍ୟରେ ଅଭିବୃଦ୍ଧି କରୁଛି । ହୋଲିର ରଙ୍ଗ, ଦୀପାବଳୀର ଚମକ୍, ପୋଙ୍ଗଲର ସୁଆଦିଆ ବ୍ୟଞ୍ଜନ ଏବଂ ଇଦ୍ ର ଉତ୍ସବମୁଖର ପରିବେଶ କେବଳ ଯେ ଭାରତର ସପ୍ତରଙ୍ଗୀ ସାଂସ୍କୃତିକ ପରମ୍ପରା ନୁହେଁ, ଏସବୁ ଆଫ୍ରିକୀୟ ବିବିଧତାର ନିଦର୍ଶନ ମଧ୍ୟ । ଏହି ଦେଶରେ ଆପଣମାନଙ୍କ ପୂର୍ବପୁରୁଷମାନଙ୍କ କାହାଣୀ ହୁଏତ ଦାରିଦ୍ର୍ୟ ଏବଂ ଉତ୍ପୀଡନର ହୋଇପାରେ କିନ୍ତୁ ସେମାନେ ଛାଡିଯାଇଛନ୍ତି ତ୍ୟାଗ ଏବଂ ବଳିଦାନର ଗୌରବଗାଥା । ଏହା ଆପଣମାନଙ୍କ ସଫଳତା ଏବଂ ସମୃଦ୍ଧିରେ ପ୍ରତିଫଳିତ ହେଉଛି । ଏହି ମହାନ ଦେଶରେ ଆପଣମାନଙ୍କ ଅର୍ଥନୈତିକ ଯୋଗଦାନରେ ରହିଛି ଏହାର ବାସ୍ତବତା । ବସୁଧୈବ କୁଟୁମ୍ବକମ୍ – ସମଗ୍ର ବିଶ୍ୱ ଏକ ପରିବାରର – ଭାରତର ମହାନ ପରମ୍ପରାକୁ ଅନୁସରଣ କରି ଆପଣମାନେ ଅନ୍ୟମାନଙ୍କ ଯତ୍ନ ନେଇଛନ୍ତି, ଏବଂ ଏହା କରୁ କରୁ ଆପଣମାନେ ଦକ୍ଷିଣ ଆଫ୍ରିକୀୟ ମହାନ ଆଦର୍ଶ “ ଯୋଜନାକୁ ମିଶାଇ ଏକ କରିଦିଆଯାଇଛି । ଚଳିତ ବର୍ଷ ଫେବୃଆରୀ ମାସରେ ଆମେ ଦକ୍ଷିଣ ଆଫ୍ରିକା ପାଇଁ ଇ-ଭିସା ପ୍ରଚଳନ କରିଛୁ । ଆପଣ ଘରେ ବସି ଇ-ମେଲ ମାଧ୍ୟମରେ ଭାରତୀୟ ଭିସା ପାଇପାରିବେ, ଏବଂ ତାହା ପୁଣି ବିନା ମୂଲ୍ୟରେ । ଭାଇ ଓ ଭଉଣୀମାନେ, ଭାରତ ଏବଂ ଦକ୍ଷିଣ ଆଫ୍ରିକା ଘନିଷ୍ଠ ସହଭାଗିତା ଫଳରେ ବହୁତ ଲାଭାନ୍ୱିତ ହୋଇପାରିବେ । ଆପଣମାନେ ଭାରତୀୟ ପରମ୍ପରା,ବିଶ୍ୱାସ ଏବଂ ମୂଲ୍ୟବୋଧର ଏକ ଝଲକ୍ । ଆପଣଙ୍କ ପୂର୍ବପୁରୁଷମାନେ ଦକ୍ଷିଣ ଆଫ୍ରିକାର ରାଜନୈତିକ ସ୍ୱାଧୀନତା ପାଇଁ ସଂଗ୍ରାମ କରିଥିଲେ, ଆଜି ଆପଣମାନେ ଦକ୍ଷିଣ ଆଫ୍ରିକାର ଅର୍ଥନୈତିକ ପ୍ରଗତି ଅଭିଯାନର ଗୁରୁତ୍ୱପୂର୍ଣ୍ଣ ଅଂଶୀଦାର ହୋଇପାରିବେ । ତା ଛଡା ଆପଣମାନେ ଏହି ଭୂମି ସହ ଆମ ସମ୍ପର୍କର ଗୁରୁତ୍ୱପୂର୍ଣ୍ଣ ସେତୁ ହୋଇପାରିବେ । ଶେଷରେ, ଏତିକି କହିବି ଯେ, ଆପଣମାନଙ୍କ ଉପଲବ୍ଧି, ଆପଣଙ୍କର ଯୋଗଦାନ ଏବଂ ଆପଣମାନଙ୍କ ସଫଳତା ଆମ ସମସ୍ତଙ୍କୁ ଗର୍ବିତ କରିଛି । ଆପଣଙ୍କ ସହ ସମ୍ପର୍କ ସ୍ଥାପନ କରି ମୁଁ ନିଜକୁ ଧନ୍ୟ ମନେକରୁଛି । ଏହା ଗୋଟିଏ ବଡ ସୁଯୋଗ । ଆପଣ ମୋ ସହିତ ସମ୍ପର୍କ ସ୍ଥାପନ କରିବାକୁ ଚାହିଁଲେ କରିପାରିବେ । ମୁଁ ସୋସିଆଲ ମିଡିଆରେ ସହଜରେ ଉପଲବ୍ଧ । ଆପଣ ନରେନ୍ଦ୍ର ମୋଦୀ ଆପ୍ ଡାଉନଲୋଡ କରି ନିରବଚ୍ଛିନ୍ନ ଭାବେ ମୋ ସହିତ ସମ୍ପର୍କ ରକ୍ଷା କରିପାରିବେ । ଆପଣଙ୍କ ଗହଣରେ ଆସି ମୋତେ ବହୁତ ଭଲ ଲାଗିଲା । ଅନେକ ଅନେକ ଧନ୍ୟବାଦ । ନମସ୍କାର ।